    Orí àpáta ńlá kan báyìí ni mo gùn lọ ni tèmi. Láti ibẹ̀, mo lè rí ìsàlẹ̀ kedere, àwọn igi ìtàkùn tí ó hù sí orí àpáta náà sì dáàbòbò mi, mo sá pamọ́ sí ẹ̀yìn wọn, àwọn dúró bí awọ́n fún ojú mi. Ibẹ̀ ni mo wà tí mo rí àwọn ọmọ Ẹlẹ́gbára tí wọ́n ń kọjá lọ, mo rí wọn dáadáa. Wọ́n tó àádọ́ta wọn kò sì pa ju ẹsẹ̀ bàtà mẹta mẹ́ta lọ, wọ́n fi ẹfun òun osùn sá ojú, wọ́n so ìyẹ́ mọ́ orí, wọ́n dudu mọ́namọ̀na. Wọn kò wọ ẹ̀wù bẹ́ẹ̀ ni wọn kò wọ ṣòkòtò, ṣùgbọ́n wọ́n sán yẹ̀rì mọ ìdí, ẹyọ owó sì bo yẹ̀rì náà pátápátá. Wọ́n to ìlẹ̀kẹ́ láti orúnkún lọ sí ìsàlẹ̀, ìgbà tí ó kù díẹ̀ kí wọ́n tò ó dé ọrùn ẹsẹ̀, wọ́n dáwọ́ rẹ̀ dúró, wọ́n sì wá mú ẹ̀gbà ide, wọ́n tò ó yí ọrùn ẹsẹ̀ po, wọ́n ge idẹ pẹlẹbẹ pẹlẹbẹ wọ́n so ó mọ́ ẹ̀gbà wọ̀n-ọnnì, eléyìí nì sì ń dún woro-woro bí wọ́n ti ń sáré kọjá lọ.
    Ori apata nla kan bayii ni mo gun lo ni temi. Lati ibe, mo le ri isale kedere, awon igi itakun ti o hu si ori apata naa si daabobo mi, mo sa pamo si eyin won, awon duro bi awon fun oju mi. Ibe ni mo wa ti mo ri awon omo Elegbara ti won n koja lo, mo ri won daadaa. Won to aadota won ko si pa ju ese bata meta meta lo, won fi efun oun osun sa oju, won so iye mo ori, won dudu monamona. Won ko wo ewu bee ni won ko wo sokoto, sugbon won san yeri mo idi, eyo owo si bo yeri naa patapata. Won to ileke lati orunkun lo si isale, igba ti o ku die ki won to o de orun ese, won dawo re duro, won si wa mu egba ide, won to o yi orun ese po, won ge ide pelebe pelebe won so o mo egba won-onni, eleyii ni si n dun woro-woro bi won ti n sare koja lo.